[{"text_idx": "#000005", "text": "Yma yn Abertawe rydym yn ffodus bod penrhyn Gw\u0302yr a\u2019i harddwch o fewn pellter teithio rhwydd. Trwy gydol ei fywyd, roedd Dylan yn hoff iawn o\u2019r ardal hon o harddwch naturiol eithriadol, yn arbennig pentir trawiadol Pen Pyrod (y gellir ei gyrraedd o bentref Rhosili) y daw ei enw yn Saesneg o \u2018Wurm\u2019, yr hen Saesneg am ddraig neu anghenfil mo\u0302r. Roedd gan Dylan ddiddordeb mawr yn y \u2018creadur\u2019 hynod ddiddorol hwn ar ben mwyaf gorllewinol penrhyn Gw\u0302yr, y gellir ei gyrraedd drwy groesi sarn caregog naturiol, ac sy\u2019n hygyrch am ychydig oriau o bob ochr i\u2019r llanw, a daeth yn un o\u2019i hoff fannau pan oedd yn blentyn."}]